Ιάκωβος Στιούαρτ, 1ος δούκας του Ρίτσμοντ

μικρογραφία|Οικόσημο του σερ Ιακώβου Στιούαρτ, 4ου δούκα του Λένοξ, 1ου δούκα του Ρίτσμοντ, ιππότη Τ.Π.

Ο Ιάκωβος Στιούαρτ, 1ος δούκας του Ρίτσμοντ, 4ος δούκας του Λένοξ, ιππότης Τ.Π. (6 Απριλίου 1612 - 30 Μαρτίου 1655), λόρδος του κτήματος του Κόμπαμ, στο Κεντ, ήταν Σκώτος ευγενής. Τρίτος εξάδελφος του βασιλιά Καρόλου Α', ήταν Μυστικός Σύμβουλος και βασικό μέλος του βασιλικού κόμματος στον Αγγλικό Εμφύλιο Πόλεμο. Το 1641-42 υπηρέτησε ως Λόρδος Φύλακας των Πέντε Λιμένων. Πέρασε πέντε μήνες στην εξορία το 1643, επιστρέφοντας στην Αγγλία για να υπερασπιστεί την πόλη της Οξφόρδης για τον βασιλιά. 

 Καταγωγή 
Ήταν ο μεγαλύτερος γιος του Εσμέ Στιούαρτ 3ου δούκα του Λένοξ (1579–1624) και της Κάθριν Κλίφτον, 2ης βαρόνης του Κλίφτον (π. 1592–1637).

 Σταδιοδρομία 
Κληρονόμησε το δουκάτο του Λένοξ μετά το τέλος τού πατέρα του το 1624, και το 1625 σε ηλικία 13 ετών χρίστηκε Κύριος του Κοιτώνος από τον νεοστεφθέντα βασιλιά Κάρολο Α΄, ο οποίος τον έχρισε ιππότη στις 29 Ιουνίου 1630 και τον ενέδυσε ως ιππότη του Τάγματος της Περικνημίδας (Τ.Π.) το 1633.

 Δουκάτο του Ρίτσμοντ 
Η κομητεία του Ρίτσμοντ είχε απορροφηθεί από το στέμμα το 1485, όταν ο Ερρίκος Τυδώρ κόμης του Ρίτσμοντ, έγινε ο βασιλιάς Ερρίκος Ζ΄. Η σκωτική σύνδεση με τον τίτλο του Ρίτσμοντ ξεκίνησε το 1613, όταν ο θείος τού Ιακώβου Στιούαρτ, Λουδοβίκος Στιούαρτ, 2ος δούκας του Λένοξ (1574–1624), διορίστηκε από τον βασιλιά Ιάκωβο Α΄ ως κόμης του Ρίτσμοντ, και αργότερα το 1623 έγινε από τον ίδιο βασιλιά δούκας του Ρίτσμοντ και κόμης του Νιούκαστλ.  Ωστόσο, απεβίωσε άτεκνος ένα χρόνο αργότερα, όταν όλοι οι τίτλοι του (εκτός από αυτούς που κληρονόμησε από τον πατέρα του, δηλαδή δούκας και κόμης του Λένοξ) εξαφανίστηκαν. Στις 21 Αυγούστου 1637 έγινε 3ος βαρόνος Κλίφτον μέσω τής μητέρας του. 

Ο τίτλος δούκας του Ρίτσμοντ αναδημιουργήθηκε το 1641  από τον βασιλιά Κάρολο Α΄ για τον ανιψιό τού Λουδοβίκου και τελικό κληρονόμο, Ιάκωβο Στιούαρτ, 4ο δούκα του Λένοξ, στον οποίο παραχωρήθηκαν επίσης το Κόμπαμ Χωλ και η χωροδεσποτεία (manor) Κόμπαμ του Κεντ, το οποίο έγινε η κύρια κατοικία του.

 Οικογένεια 
Στις 3 Αυγούστου 1637 νυμφεύτηκε τη Μαίρη Βίλιερς, κόρη του Γεωργίου Βίλιερς, 1ου δούκα του Μπάκιγχαμ, με τον οποίο απέκτησε απογόνους:
 Εσμέ Στιούαρτ, 2ος δούκας του Ρίτσμοντ, 5ος δούκας του Λένοξ (1649–1660) ο οποίος απεβίωσε σε ηλικία 10 ετών το 1660, οπότε και οι δύο τίτλοι πέρασαν στον πρώτο του εξάδελφο, τον Κάρολο Στιούαρτ, 3ο δούκα του Ρίτσμοντ, 6ο δούκα του Λένοξ (1638–1672).
 λαίδη Μαίρη Στιούαρτ (10 Ιουλίου 1651 – 4 Ιουλίου 1668), βαρώνη Κλίφτον το 1660· παντρεύτηκε τον Ρίτσαρντ Μπάτλερ, 1ο κόμη του Άραν. Δεν απέκτησε παιδιά.

 Τέλος και ταφή 
Απεβίωσε στις 30 Μαρτίου 1655 σε ηλικία 42 ετών, και τάφηκε στο αβαείο του Γουέστμινστερ.

 Δείτε επίσης 
 Λόρδος Μπέρναρντ Στιούαρτ (νεότερος αδελφός)
 Πολιορκία της Οξφόρδης

 Παραπομπές 

 Αναφορές 
 Καταχώρηση στο ThePeerage.com
 Γκαλερί Weiss, Illustrious Company: Πρώιμα Πορτρέτα 1545–1720, 1998 (κατάλογος με σχόλια).

 Εξωτερικοί σύνδεσμοι 


Κατηγορία:Τάγμα της Περικνημίδας
Κατηγορία:Οίκος των Στιούαρτ